เรื่องร้องเรียน (ทางเท้า,ถนน) วันที่ 2022-06-03 04:29:21 — แขวงคลองสาน เขตคลองสาน กรุงเทพมหานคร
ขอให้แก้ไขปัญหาร้านค้าหาบเร่แผงลอย วางสิ่งของ ตั้งขายของ ใช้พื้นที่มากเกินสมควร ทำให้เหลือทางเดินกว้างเพียง 1 เมตร รถเข็นคนพิการ และคนป่วยที่นั่งวีลแชร์ จะไม่สามารถใช้ทางเท้าผ่านตรงจุดนี้ได้ ในขณะที่จุดอื่นของตลาด ทางเดินเท้าจะกว้างประมาณ 4 เมตร บริเวณตลาดท่าดินแดง ถนนท่าดินแดง (ปากซอยท่าดินแดง 13) เขตคลองสาน เป็นแผงขายผลไม้หน้าร้านขายยาเซียงเฮงโอสถ 

ดังนั้นจึงขอให้ทางเจ้าหน้าที่

1. มาตีเส้นกำหนดเขตจุดผ่อนผันว่าร้านค้าสามารถตั้งแผงขายได้กว้างยาวใช้พื้นที่เท่าใด และพื้นที่ใดที่ต้องเว้นไว้เพื่อการสัญจรอย่างปลอดภัย เนื่องจากเส้นที่ตีไว้เดิม ได้ลบเลือนหมดแล้ว ทำให้พ่อค้าแม่ค้าไม่ทราบพื้นที่ของตัวเอง จนทางเดินเหลือกว้างแค่เมตรเดียว
2. บังคับใช้กฎหมายและทำความเข้าใจกับแม่ค้าขายผลไม้แผงดังกล่าว ให้เว้นทางเดินอย่างเหมาะสม รวมถึง พ่อค้าแม่ค้าแผงอื่นบนถนนท่าดินแดง ที่ใช้พื้นที่ขายของมากเกินสมควร
และสุดท้าย ขอให้ทีมงานผู้ว่า ที่ออฟฟิสเสาชิงช้า หารือกับ จนท เขต ให้ปฏิบัติหน้าที่ได้อย่างเหมาะสม เนื่องจากเคยร้องเรียนมาแล้วหลายครั้ง แต่แม่ค้าก็ยังวางขายของอยู่เช่นเดิม เมื่อเวลาผ่านไปสักพักหลังจากร้องเรียน